Kenen arvelet messiaan olevan?
Hän on joku, johon ihmiset haluavat uskoa.
En ole varma, onko häntä oikeasti olemassa.
Hän on mahtava henkilö, joka tulee pelastamaan meidät.
Hän tulee Daavidin suvusta. Jumala valitsee hänet. Hän tuo lunastuksen.
Lähteiden mukaan messias tulee Daavidin vesasta, ja hänen pitäisi
tulla meidän aikanamme.
Olen sitä mieltä, että Jeesus on messias.
Kuka messias oikeasti on? Sitä ei voi lyhyesti sanoa.
Mielestäni messiasta ei ole olemassa.
Messiasta ei mielestäni ole olemassa.
Siitä puhutaan, kun halutaan paeta omia ongelmia.
Se ei kuitenkaan toimi, vaan täytyy ratkoa ne ongelmat.
Messias on keskuudessamme, mutta emme tiedä, kuka hän on.
Messias on kuningas Daavidin jälkeläinen, ja hän toivottavasti
tulee pian meidän päivinämme.
Kunpa tietäisimme, kuka hän on. Odotamme häntä, emmekä tiedä.
Ajatus messiaasta juutalaisessa traditiossa tarkoittaa seuraavaa:
odotamme aikaa, jolloin tulee olemaan juutalainen kuningaskunta
ja juutalainen kuningas, joka tulee hallitsemaan juutalaista kansaa
tooran lakien ja oikeudenmukaisuuden lakien mukaan.
Hänet otetaan vastaan maailmassa johtajana, joka symboloi
oikeudenmukaisuutta ja lakia.
Hän symboloi ihmistä, joka toteuttaa Jumalan säädöksiä.
Tämän lisäksi hän tulee hallitsemaan juutalaisia ja kokoamaan heidät
maailman neljältä kulmalta.
Hän kokoaa heidät Israelin maahan. Tämä on messias.
Odotamme häntä joka päivä. Emme voi tietää, milloin se tapahtuu.
Olemme odottaneet häntä luomisestamme saakka.
Minun täytyy selventää, että usko messiaaseen on oikeastaan uskoa
siihen, että maailma voi parantua. Asiat voivat mennä paremmin.
Voimme odottaa jotain parempaa. Kaikesta näkemästämme pahuudesta
huolimatta lopussa hyvä voittaa pahan.
Tämä on ajatuksemme messiaasta.
Vaikka ihmiset ovat hajallaan ympäri maailmaa, heidät kootaan.
Vaikka olemme kohdanneet niin paljon pahuutta viimeisten 3000 vuoden
aikana, asiat voivat muuttua.
Pahat ihmiset tulevat muuttumaan.
Tätä on juutalainen usko lunastukseen.
Ihmiset ja maailma tarvitsevat lunastusta, ja ne saavat sen
ennemmin tai myöhemmin.
Milloin messias tulee? - Pian.
Se tapahtuu meidän päivinämme. Katsokaa, mitä tapahtuu.
Tiedätkö Googista ja Maagogista? Kaikki on sekaisin, ja sen jälkeen
hän tulee, ja kaikki muuttuu rauhallisemmaksi.
Kaikkien kirjoitusten ja merkkien mukaan hänen on tultava lähivuosien
aikana. On nimittäin kirjoitettu, että maailma luotiin 6 päivässä,
tämä vastaa 6000 vuotta. Lunastus on siis hyvin lähellä.
Tästä on paljon merkkejä. On kirjoitettu, että viimeisinä päivinä
nuoret ovat vallassa, ja nuorten sukupolvi on kapinoitseva ja
röyhkeä, joka ei kunnioita vanhempia ihmisiä.Tämä on nyt nähtävissä.
Kun ottaa huomioon maailman tapahtumat,
hän voi tulla hyvinkin pian.
Milloin hän saapuu? Sanotaan, että jos kaikki teemme parannuksen, hän
tulee. En usko tätä.
Hänen olisi pitänyt jo tulla. Ei sitä tarkkaa ajoitusta ole
taidettu kirjoittaa mihinkään.
Sitten, kun hän itse päättää tulla. Se ei ole meidän vallassamme.
Hän voi tulla kahden minuutin tai 100 vuoden päästä.
Että hän tulisi suuren pauhinan säestämänä. Että vain tulisi.
Tulisipa hän minuutin päästä. Hän voi tulla milloin vain.
Yksi merkeistä on, että tulee jokin yleinen ilmoitus, joko televisiossa
tai tekstiviestillä, että hänet on löydetty, sen jälkeen,
kun hän on täyttänyt tietyt merkit ja tietyt asiat ovat tapahtuneet.
Sitten tiedämme, että hän on se oikea messias.
Ei ole kyse luonteesta, vaan prosessista.
Jos joku väittää olevansa messias, se ei merkitse mitään.
Meidän täytyy nähdä, hyväksytäänkö hänet. Tuleeko hänestä johtaja?
Johtaako hän tooran lakien mukaan?
Voittaako hän sotia, joita juutalaiset joutuvat taistelemaan?
Hänen täytyy täyttää kokonainen lista eri merkkejä.
Juutalaisen perinteen mukaan hän tulee rakentamaan temppelin ja
asettamaan ennalleen sen oikeusjärjestelmän, joka meillä
aikoinaan oli, 2000 vuotta sitten.
Monet instituutiot vaativat messiaan tuloa,
ennenkuin ne voidaan jälleen rakentaa.
2000 vuotta sitten täällä eli mies nimeltä Jeesus, ja suuri osa
maailmaa uskoo hänen olevan messias.
Varjelkoon Jumala armossaan meitä siltä kamalalta erehdykseltä,
joka tuo katastrofin maailmaan, kun uskotaan hänen olevan messias.
Uskon, että hän oli mies, johon ihmiset haluavat uskoa.
Jos joku haluaa häneen uskoa, uskokoon,jos saa siitä hyvän mielen.
Hän perusti uuden uskonnon. Viisaat pelkäsivät häntä. He antoivat hänet
vallanpitäjien käsiin ja näin hän sai tuhansia kannattajia.
Mielestäni hän ei ollut messias. Hän oli mies, johon he uskoivat.
Jos hän oli messias, miksi hän joutui ristille ja kuoli?
Messiaan ei pitäisi kuolla, vaan johtaa koko maailmaa.
Hän oli hyvä ihminen, mutta aiheutti paljon sekaannusta.
Ihmiset vääntävät asioita, mitä hän sanoi, ja aiheuttavat sotkua.
Hän oli juutalainen, eli juutalaisena ja kuoli juutalaisena.
Hänestä on paljon väärinymmärrystä.
Jos hän olisi messias, maailma näyttäisi erilaiselta tänään.
Perinteen mukaan messiaan tulisi muuttaa maailma.
Ihmiset sotivat yhä toisiaan vastaan ja nälkää on yhä maailmassa.
Kun messias tulee, näitä ei enää ole.
Jos se olisi ollut Jeesus..
Hänestä tehtiin jotain, mikä katsottiin sopivaksi.
Meille messias tarkoittaa lunastusta. Ei ole kyse luonteesta.
Jos jonkun väitetään olevan messias, mutta hänen jälkeensä tulee vielä
holokaust, kansanmurhia ja muuta pahaa, meille hän ei ollut messias.
Meille lunastus tarkoittaa, niinkuin eräs rabbi selitti,
tilannetta, jossa mato, joka ei pääse kiven alta, ja joutuu sen takia
kärsimään, silloin lunastusta ei ole vielä tapahtunut.
Kun puhumme lunastuksesta, tarkoitamme jotain, jonka kaikki
voivat tuntea. Aamulla sen voi haistaa ilmassa.Jotain on muuttunut.
Maailmasta on tullut parempi paikka.
Valitettavasti 2000 vuotta Jeesuksen syntymän jälkeen täytyy myöntää,
että maailma on vieläkin kamala paikka elää.
On niin paljon epäkohteliaisuutta ja suoranaista pahaa.
Kuinka voidaan väittää messiaan tulleen?
Siksi emme voineet hyväksyä Jeesusta messiaana.
Näistä jakeista käy ilmi, kuinka Jumalan pojan täytyi tulla maailmaan
viattoman lampaan tavoin.
Ilmestyskirjassakin puhutaan tästä. Johannes näkee taivaassa lampaan.
Koko taivas ja kaikki enkelit kumartuvat lampaan edessä.
Hänen piti siis tulla lampaana tähän maailmaan.
Meidän on ymmärrettävä, että hän hän nöyrtyi ihmisen kaltaiseksi.
Kaikki joutuivat ihmettelemään, onko tämä Jumalan poika?
Onko tämä Hän, joka loi koko maailman?
Hän näytti sellaiselta, että ihmiset voivat puhua Hänelle, jopa sylkeä
Hänen päälleen.
Hän antoi ihmisten tehdä, mitä halusivat, koska Hän halusi meidän
ymmärtävän, että tämä on tie taivaaseen.
Kun nöyrrymme. Ja tätä meiltä pyydetäänkin.
Jos haluamme olla Hänen opetuslapsiaan, meidän täytyy
nöyrryttää itsemme. Meidän täytyy tulla nöyriksi, muuten emme ymmärrä
Jumalan valtakuntaa.
He vain sanovat rakastavansa minua. He sanovat sen suullaan, mutta
heidän sydämensä on minusta kaukana. Miksi?
Koska heillä on vain ihmisten tietoa. He ovat rakentaneet
itselleen jotain, mikä ei kuulu minulle, sanoo Jumala.
He uskovat siihen, eikä minun antamaani sanaan, Raamattuun.
Tämän takia viisaat tulevat sokeiksi ja hukkuvat. He eivät ymmärrä, mitä
on tuleva. He eivät näe, kun Jumalan poika tulee.
He eivät ymmärrä Hänen puheitaan. He ovat tämän rangaistuksen alaisia.
Kun Jumalan poika oli täällä maailmassa, Hän joskus puhui
useimmille ihmisille, jopa Barabbaalle.
Häneltä kysyttiin, miksi?
Hän vastasi, että tämän rangaistuksen takia.
Hän selitti hengellisen Jumalan valtakunnan ainoastaan niille
opetuslapsille, jotka ottivat Hänet vastaan.
Kun näemme, mitä Uusi testamentti kertoo sen ajan ihmisistä ja koko
maan ilmapiiristä, hallituksesta, johtajista. Mistä Jeesus puhuu?
Hän puhuu korruptiosta ja moraalin puutteesta, joka täällä vallitsi.
Mitä voimme oppia ihmisistä? Heidän joukossaan oli paljon pahoja henkiä.
Kun näemme tämän sukupolven ja sen johtajat, joilla oli jonkin verran
tietoa Raamatusta, kun he ovat niin korruptoituneita,
heillä on elämässään vain ylpeyttä.
Kun he näkivät Jeesuksen ja mitä hän teki, he tulivat kateellisiksi.
He vihasivat Häntä, koska he vihasivat totuutta.
Tämän voimme nähdä Uudesta testamentista.
Loogisesti ajatellen, miksi tappaa mies, joka teki niin paljon ihmeitä,
paransi sairaita ja rakasti ihmisiä?
Poliittinen vastaus on mielestäni lähinnä totuutta.
Juutalaiset olivat hyvin peloissaan Jeesuksen opetuksesta.
He pelkäsivät roomalaisten reaktiota ja sen seurauksia juutalaisille.
Jeesuksen opetus johti kapinaan roomalaisia vastaan. Tuohon aikaan,
jos kapinoidaan johtajia vastaan, saa kuolemanrangaistuksen.
Juutalaiset vastustivat Jeesusta, koska he pelkäsivät roomalaisten
tappavan heidät.
En usko tämän liittyvän teologisiin erimielisyyksiin, joita heillä oli.
En usko, että pelkästään niiden takia toinen luovutetaan
roomalaisten käsiin.
Ainut syy, jonka näen sille, että Jeesus luovutettiin roomalaisille,
on pelko, että Jeesuksen kannattamisella voisi olla
katastrofaalisia seurauksia.
"Messias"
Miltä maailma näyttää, kun messias tulee?
Temppeli rakennetaan, ja toimimme kaikki Jumalan tahdon mukaan.
Maailmasta tulee yhtenäinen ja löytyy rauha.
Kaikki tulevat toimeen keskenään.
Uskontoihin liittyviä sotia ei enää ole.
Ei enää sotia, ei enää köyhyyttä.
Toivottavasti erilaiselta, kuin nyt. Toivomme, että paremmalta.
Kun hän tulee, sen voi tuntea. Shofareihin puhalletaan.
Kuolleet nousevat ja maailma muuttuu. Ihmiset rakastavat toisiaan.
Jerusalemista tulee maailman keskus. Sotia ei enää ole, vaan rauha.
Kaikkien asioiden pitäisi muuttua. Kuolleiden pitäisi nousta ylös.
Muuttuuko maailma? Ei. Ehkä kaikista tulee uskonnollisia.
Ehkä tulee maanjäristys tai jotain. Jos hän todella tulee. En usko, että
kuolleet nousevat. Täällä ei ole tilaa kaikille.
Maailma muuttuu paremmaksi. Elämme maailmassa, jossa jokainen kansa
ajattelee olevansa paras. Messias tuo mukanaan järjestyksen, ja
ymmärretään vihdoin, mihin päin vaaka painaa. Toivottavasti
juutalaiseen kansaan päin.
Hän ottaa vallan kaikissa asioissa. Maailmassa ei muuten ole toivoa.
Hän selittää, että kun Hän tuli Isän nimessä, Häntä ei otettu vastaan.
Mutta kun muita tulee heidän omissa nimissään, heidät otetaan vastaan.
Miksi? Koska kunnia on pääasia.
Ei Jumalan kunnia, vaan ihmisten kunnia.
Kun etsitään ihmisten kunniaa, päädytään väärän messiaan luo.
Tämä antikristus, joka ympäröi Jerusalemia ja haluaa tuhota tämän
kansan ja maan. Hänhän on jo vallannut Itä-Jerusalemin.
Sitten juutalaiset ymmärtävät, että he ovat hukassa, koska hän tulee
tuhoamaan koko kansan.
Kukaan ei auta meitä. Koko maailma on meitä vastaan.
Silloin tapahtuu suuri ihme:
juutalaiset päättävät pyytää Jumalaa avukseen.
He kumartuvat Jumalan eteen ja katsovat taivasta kohti.
Sitten toteutuu yksi suurimmista profetioista.
Mitä näistä jakeista voidaan oppia?
Jumala avaa juutalaisten silmät.
Jesajan kirjassa mainittu kirous poistetaan.
Sillä hetkellä he katsovat taivaaseen ja näkevät Jumalan pojan
tulevan taivaasta kaikkien uskovien kanssa takaisin tähän maailmaan.
Antikristus ja hänen armeijansa alkavat ampua Jumalan poikaa kohti.
Silloin Hän tuhoaa heidät. Jeesus tulee silloin kuningasten kuninkaana
tähän maailmaan. Hän tulee tuhoamaan kaikki Israelin viholliset.
Hän tulee Jerusalemiin hallitsemaan 1000 vuodeksi ja tuomaan rauhan
kaikille maailman kansoille.
Kaikki tämä löytyy Danielin kirjasta ja Ilmestyskirjasta.
Meidän täytyy todella tutkia näitä asioita.
Ilmestyskirja annettiin Johannekselle.
Kukaan muista opetuslapsista ei kuullut tästä. He eivät tienneet
monistakaan asioista, jotka on kirjoitettu Ilmestyskirjaan.
Meidän täytyy tietää nämä asiat. Voimme tutkia syvemmältä.
Meidän, jotka tiedämme nämä asiat, on tärkeää valmistaa itsemme
messiaan toista tulemista varten. Tämä on kaikkein tärkein asia:
muistaa, mitkä ovat tavoitteemme. Mikä on tärkeää omassa elämässämme.
Emme saa ajatella, että nämä profetiat eivät kosketa meitä.
Meidän tulee valmistautua Hänen toiseen tuloonsa.
Profetioista selviää, että Jumalan poika vie meidät pois ennen kauheita
koettelemuksia. Hän on luvannut meille: jos olemme valmiita,
meidät otetaan.
Jos emme ole valmiita, jäämme tänne ja joudumme kärsimään maailman
ihmisten kanssa.
Tämän takia on tärkeää valmistautua tähän aikaan.